Botswana

Botswana, or Jumhuri Botswana fol resmi name, sen kostakal dexa in sude de Afrika. To le ikawkalcu fe 1966 of Briti.

Geografi
Peryaje de Botswana sen 581 730 km². Sui koberi 15 000 km² of hinto. Hay care jali dexa wey Botswana. In garebi ji utara hay Namibi (1 544 km fe dexabyen), in utara hay Zambi (0.15 km), in utarali dongu hay Zimbabwe (834 km) ji in sude hay Sudeafrika (1 969 km).

Gaborone sen maxim day xaher ji cuyoxaher. To loka in sudeli dongu. Klima sen suhe. Maxim gao loka sen Tsodilo Hills fe 1 489 m in utarali garebi. Demo maxori ogar in dongu.

Demo
Demoje de Botswana sen 2 317 233 (dajuya fe 2020). Multi doyan basa bepala in Botswana.

Krasi
Botswana le ikawkalcu of Briti fe 30 de mesi 9, 1966. Hin din sen nasyonli jaxnedin. To name "Walikawdin".

Presidiyen Mokgweetsi Eric Keabetswe Masisi sen iji dexakef ji krasikef xorfe 1 de mesi 4, 2018.

Ofatalari

 * Africa :: Botswana The World Factbook - Central Intelligence Agency (fe Englisa) fe 23 de mesi 12, 2020